open-index/open-wikipedia-markdown huggingface dataset:
எம். குமாரசாமி பொறியியல் கல்லூரி

**எம். குமாரசாமி பொறியியல் கல்லூரி** (M. Kumarasamy College of Engineering) இந்தியாவின்
தமிழ்நாடு மாநிலத்திலுள்ள கரூர் மாவட்டம், தலவபாளையத்தில்  கரூர் - சேலம் செல்லும் வழியில் அமைந்துள்ளது. இப்பொறியியல் கல்லூரியை எம். குமரசாமி உடல்நலம் மற்றும் கல்வி அறக்கட்டளையின் நிர்வாக அறங்காவலரான எம். குமாரசாமி 2001 ஆம் ஆண்டில் நிறுவினார்.  கல்லூரி, சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டள்ளது..
## வரலாறு
எம். குமாரசாமி உடல்நலம் மற்றும் கல்வி அறக்கட்டளையால் 2000 ஆம் ஆண்டில் நிறுவப்பட்ட எம். குமாரசாமி பொறியியல் கல்லூரி 2011 ஆம் ஆண்டு நவம்பர் மாதத்தில் தன்னாட்சி நிறுவனமாக தரம் உயர்த்தப்பட்டு சென்னை அண்ணா பல்கலைக்கழகத்துடன் இணைக்கப்பட்டது. தேசிய மதிப்பீடு மற்றும் அங்கீகாரக் குழு கல்லூரிக்கான அங்கீகாரம் வழங்கியுள்ளது. 
## மதிப்பு கூட்டப்பட்ட படிப்புகள்
மதிப்பு கூட்டப்பட்ட படிப்புகள் ஒவ்வொரு துறையாலும் வடிவமைக்கப்பட்டு வழங்கப்படுகின்றன. இந்தப் படிப்புகள் வழக்கமான கல்லூரி நேரத்திற்குப் பிறகு நடத்தப்படுகின்றன.
## நூலகம்
கல்லூரியில் 2000 ஆம் ஆண்டு நூலகம் தனது சேவையைத் தொடங்கியது. முழுமையாக கணினிமயமாக்கப்பட்ட நூலகத் தகவல் அமைப்புகள், ஊழியர்கள் மற்றும் மாணவர்களுக்கு அன்றாடச் செயல்பாடுகளில் பெரிதும் உதவுகின்றன.

பட்டைக்குறி வருடும் வசதியுடன் மென்பொருள் அமைப்பும் நூலகத்தில் பயன்படுத்துகிறது. நூலகத்தில் உள்ள ஒவ்வொரு ஆவணமும் அதன் புழக்கத்திற்குப் பயன்படுத்தப்படும் பட்டைக் குறியீடு  குறிச்சொல்லைக் கொண்டுள்ளது. நூலகத்தின் உள்ளடக்கம்: 
*மொத்த புத்தகங்களின் எண்ணிக்கை :33,000
*தலைப்புகளின் மொத்த எண்ணிக்கை :16,297
*புத்தகம் அல்லாத பொருட்கள் :2750
*பத்திரிகைகளின் மொத்த எண்ணிக்கை :22
## படிப்புகள்
எம். குமாரசாமி பொறியியல் கல்லூரியில் கீழ்கண்ட படிப்புகள் வழங்கப்பட்டு வருகின்றன:
### இளநிலைப் படிப்புகள்
* பி.இ.- கணினி அறிவியல் மற்றும் பொறியியல் 
* பி.இ.- மின்னணுவியல் மற்றும் தொடர்பியல் பொறியியல் 
* பி.இ.- மின் மற்றும் மின்னணு  பொறியியல் 
* பி.இ.- மின்னணு மற்றும் கருவிப் பொறியியல் 
* பி.டெக்.- தகவல் தொழில்நுட்பம் 
* பி.இ.- இயந்திரப் பொறியியல் 
* பி.இ.- குடிமைசார்  பொறியியல்.

### முதுநிலைப் படிப்புகள்
* எம்.பி.ஏ. 
* எம்.சி.ஏ.- கணினி செயலி 
* எம்.இ. சி.எஸ்.இ. 
* எம்.இ. பேரளவு ஒருங்கிணைச் சுற்று 
* எம்.இ.- எம்.எப்.இ.  
* எம்.இ. ஆற்றல் அமைப்பு  
* எம்.இ. தொடர்பு அமைப்பு.

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:கரூர் மாவட்ட பல்கலைக்கழகங்களும் கல்லூரிகளும்
பந்தளம் நகராட்சி

**பந்தளம் நகராட்சி (Pandalam Municipality (PM))** என்பது இந்தியாவின் கேரள மாநிலத்தின் பத்தனம்திட்டா  மாவட்டத்தில் அமைந்துள்ளது.   நகரத்தை நிர்வகிக்கும் உள்ளாட்சி நிர்வாகம் ஆகும்.'''   

## நகர்மன்றம்
பந்தளம் நகராட்சி 2015, நவம்பரில் உருவாக்கப்பட்டது. 2017 ஆம் ஆண்டு நிலவரப்படி, பந்தளம் நகராட்சியின் நகர்மன்றத்தில் 33 உறுப்பினர்கள் உள்ளனர். 

## மேலும் காண்க

* இந்தியாவில் நகராட்சி நிர்வாகம் 

## மேற்கோள்கள்

பகுப்பு:கேரளம்
யாழினி

**யாழினி** என்பது 2015 - 2016 தமிழ் மொழியில்வெளிவந்த தமிழ் தொலைக்காட்சி தொடர்கள் ஆகும், இது திங்கள் முதல் வெள்ளி வரை IBC தமிழில் நவம்பர் 2015 முதல் செப்டம்பர் 2 வரை 2016 மாலை 7:30 மணிக்கு ஒளிபரப்பப்பட்டது, இதில் நிகிலா, தினேஷ், ஷ்ரவன், தேவ், ஆஷா ராணி மற்றும் திவ்யா நடித்தனர்.

இந்த நிகழ்ச்சியை ராடான் நிறுவனத்தின்ராதிகாவும் இயக்குநர் சுந்தர் கே. விஜயனும் தயாரித்தனர். இலங்கை தமிழ் அகதிகள் மற்றும் தமிழகத்தில் அவர்கள் நடத்திய போராட்டங்கள் பற்றிய நாடகம். இலங்கை அகதி யஜினி, தனது தங்கை மற்றும் சகோதரருடன் தனது அத்தை வீட்டில் வசித்து வருகிறார். இந்த கதை அவரது வாழ்க்கையைச் சுற்றியது.

## நடிகர்கள்

* நிகிலா-யஜினி 
* தினேஷ் 
* சரவன் 
* தேவ் 
* ஆசா ராணி 
* திவ்யா 
* வசந்தி விசுவநாதன் 
* தனலட்சுமி 
* அஷ்ரிதா 
* சவுந்தர்யா செட்டி 
* தினகரன் 
* வீர 
* வினோத் 
* மிதுன் 
* ஹரிஷ் 
* சந்தோஷ் 
* நாகராஜ்

## சர்வதேச ஒளிபரப்பு

*  இலங்கை தமிழ் தொலைக்காடசி சக்தி தொலைக்காட்சி திங்கள் முதல் வெள்ளி வரை மாலை 6:00 மணிக்கு ஓளிப்பரப்பியது.

## மேற்கோள்கள்

## வெளி இணைப்புகள்

* IBC தமிழ் 

பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
மேற்கு கர்பி அங்லோங் மாவட்டம்

**மேற்கு கர்பி அங்லோங் மாவட்டம்** (**West Karbi Anglong district**) அசாம் மாநிலத்தின் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு புதிய மேற்கு கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது. இம்மாவட்டத்தின் நிர்வாகத் தலைமையிடம்  **[[அம்ரென்]]** நகரம் ஆகும். இம்மாவட்டம் மலைவாழ் பழங்குடி மக்கள் நிறைந்த மாவட்டம் ஆகும். இம்மாவட்டத்தின் வடக்கில நகாமோ மாவட்டம், கிழக்கில் கிழக்கு கர்பி அங்லோங் மாவட்டம், தெற்கிலும், தென்மேற்கிலும் மேகாலயா மாநிலத்தின் மேற்கு ஜைந்தியா மலை மாவட்டம் மற்றும் ரி-போய் மாவட்டம் உள்ளது. இது திபு மக்களவைத் தொகுதிக்கு உட்பட்டது.

## வரலாறு
இந்திய விடுதலைக்குப் பின்னர் சைமன் ஆணையத்தின் பரிந்துரைகளின் படி, கர்பி ஆங்கலாங்கு மாவட்டத்திற்கு, மாவட்டத் தன்னாட்சி அதிகாரம் வழங்கப்பட்டது. 2016-இல் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு மேற்கு கர்பி அங்லோங் மாவட்டம் மற்றும் கிழக்குப் பகுதிகளைக் கொண்டு கிழக்கு கர்பி அங்லோங் மாவட்டம் என இரண்டாகப் பிரிக்கப்பட்டது.

## புவியியல்
மத்திய அசாமில் அமைந்த கர்பி அங்லோங் பீடபூமியில் செப்டம்பர் முதல் அக்டோபர் வரை பருவமழைக் காலம் காலம் ஆகும். கர்பி அங்லோங் பீடபூமியின் மேற்குப் பகுதி மலைகள் சூழ்ந்தும், கிழக்குப் பகுதி சமவெளியாகும். இம்மாவட்டத்தில் மைடிரியங் ஆறு, கர்பி லாபி ஆறு கோப்பிலி ஆறு மற்றும் அம்ரேங் ஆறுகள் பாய்கிறது.

## மக்கள்தொகை பரம்பல்
### மொழிகள்
இம்மாவட்டத்தில் கர்பி மொழியுடன் காரோ மொழி, திவா மொழி, ஆங்கிலம், இந்தி மற்றும் அசாமிய மொழிகள் பேசப்படுகிறது. தொடர்பு மொழியாக வங்காள மொழி பேசப்படுகிற்து.

## இதனையும் காணக்
* கர்பி ஆங்கலாங்கு மாவட்டம்

## மேற்கோள்கள்

## வெளி இணைப்புகள்

பகுப்பு:அசாம் மாவட்டங்கள்
பகுப்பு:இந்தியாவின் தன்னாட்சிப் பகுதிகள்
கிழக்கு கர்பி அங்லோங் மாவட்டம்

**கிழக்கு கர்பி அங்லோங் மாவட்டம்**  (**East Karbi Anglong district**) அசாம் மாநிலத்தின் கர்பி ஆங்கலாங்கு மாவட்டத்தின் கிழக்குப் பகுதிகளைக் கொண்டு புதிய கிழக்கூ கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது.    இதன் நிர்வாகத் தலைமையிடம் **[[திபு]]** நகரம் ஆகும்.  இம்மாவட்டம் கர்பி அங்லோங்  தன்னாட்சிப் பிரதேசத்தின் ஒரு அங்கமாக உள்ளது.

## மொழிகள்
இம்மாவட்டத்தின் பெரும்பான்மையான பழங்குடி மக்கள் கர்பி மொழி பேசுகின்றனர். மேலும் இம்மாவட்டத்தில் அசாமிய மொழி, ஆங்கிலம்,  இந்தி மொழி, போடோ மொழிகள் பேசப்படுகிறது. இம்மாவட்டத்தில் பெரும்பான்மை கர்பி பழங்குடிகளுடன்,  போடோ பழங்குடிகளும் வாழ்கின்றனர்.

## போக்குவரத்து
இம்மாவட்டத்தில் சாலைப்போக்குவரத்து மட்டுமே உள்ளது. அருகமைந்த தொடருந்து நிலையம் ஹோஜாய் நகரத்தில் உள்ளது. மேலும் மேகாலயா மாநிலத்தின் எல்லைப்புறப் பகுதிகளுக்கு  பேருந்து வசதிகள் உள்ளது. 

## இதனையும் காண்க
* மேற்கு கர்பி அங்லோங் மாவட்டம்

## மேற்கோள்கள்

## வெளி இணைப்புகள்

பகுப்பு:அசாம்
குருகுமார் பாலச்சந்திர பருல்கர்

**குருகுமார் பாலச்சந்திர பருல்கர்** *(Gurukumar Balachandra Parulkar)* ஒர் இந்திய இருதய அறுவை சிகிச்சை நிபுணர் ஆவார். கிங் எட்வர்ட் நினைவு மருத்துவமனை மற்றும் சேத் கோர்தண்டாசு சுந்தர்தாசு மருத்துவக் கல்லூரியில் பேராசிரியராகப் பணிபுரிந்து ஓய்வு பெற்றார். 1984 ஆம் ஆண்டு இந்திய அறுவைசிகிச்சை சங்கத்தின் தலைவராகவும் இவர் பணியாற்றினார்  கு.பா. பருல்கர் என்ற பெயராலும் இவர் அறியப்படுகிறார்.

இந்திய மாநிலமான மகாராட்டிராவின் தலைநகரம் மும்பையில் 1931 ஆம் ஆண்டு டிசம்பர் ஒன்றாம் நாள் இவர் பிறந்தார் , இந்தியாவில் இருதய அறுவை சிகிச்சையின் முன்னோடியாகத் திகழ்ந்த பிரபுல்லா குமார் செனினுடன் இணைந்து பருல்கர் பணியாற்றினார் . மும்பை பல்கலைக்கழகத்தில் பட்டம் பெற்ற இவர், அமெரிக்காவின் டெக்சாசு மாநிலத்திலுள்ள பேலோர் மருத்துவக் கல்லூரியில் மேம்பட்ட பயிற்சியைப் பெற்றார். இந்தியாவுக்குத் திரும்பியதும், இந்தியாவில் விரிவடைந்த பெருந்தமனி நீக்கத்திற்கான தாழ்வெப்பநிலை இரத்த ஓட்டத்தடுப்பு நுட்பத்தை அறிமுகப்படுத்தினார். 37 ஆண்டுகள் கோமா நிலையில் இருந்த செவிலி அருணா சான்பாக் வழக்கில் பாதிக்கப்பட்ட  மருத்துவர்களில் இவரும் ஒருவராவார்.

இந்தியாவில் மருத்துவ பிரிவுக்காக  வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் 1997 ஆம் ஆண்டு குருகுமார் பாலச்சந்திர பருல்கருக்கு வழங்கியது. 1998 ஆம் ஆண்டு இந்திய அரசாங்கம் இவருக்கு மிக உயர்ந்த மூன்றாவது குடிமகன் விருதான பத்ம பூசண் விருதை வழங்கிச் சிறப்பித்தது. மேலும் இவர் மகாராட்டிர சுகாதார அறிவியல் பல்கலைக்கழகம் வழங்கும் 2009 ஆம் ஆண்டிற்கான மராத்தான் ஆசிரியர் விருது மற்றும் இதுபோன்ற பல கௌரவங்களையும் பருல்கர் பெற்றார்.

## மேற்கோள்கள்

பகுப்பு:1931 பிறப்புகள்
பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்ம பூசண் விருது பெற்றவர்கள்
பகுப்பு:மும்பையைச் சேர்ந்தவர்கள்
சராய்தியோ மாவட்டம்

**சராய்தியோ மாவட்டம்** (**Charaideo district**) இந்தியாவின் அசாம் மாநிலத்தின்  மேல் அசாம் கோட்டத்தில் உள்ள  சிவசாகர் மாவட்டத்தின் சில வருவாய் வட்டங்களைக்க் கொண்டு சராய்தியோ மாவட்டம்  நிறுவப்படும் என அசாம் மாநில முதல்வர் தருண் குமார் கோகய் 15 ஆகஸ்டு 2015 அன்று அறிவித்தார். சிவசாகர் மாவட்டத்தின் கிழக்கில் அமைந்த சராய்தியோ மாவட்டம் 27 சனவரி 2016 முதல் செயல்படத் துவங்கியது. இம்மாவட்டத்தின் நிர்வாகத் தலைமையிடம் சோனாரி நகரம் ஆகும்.

சராய்தியோ மாவட்டத்தின் வடகிழக்கில் திப்ருகார் மாவட்டம், தெற்கில் நாகாலாந்து மற்றும் அருணாச்சலப் பிரதேசம், மேற்கில் சிவசாகர் மாவட்டம் எல்லைகளாக உள்ளது. நாகாலாந்து மாநிலத்துடன் 35 கி.மீ. மற்றும் அருணாச்சலப் பிரதேசத்துடன் 27 கி.மீ. எல்லையை இம்மாவட்டம் கொண்டுள்ள்து.   இம்மாவட்டத்தில் பாயும் முதன்மை ஆறுகள் தேசாங், தவ்கக், சுப்பிரி, திமோன் மற்றும் தியோக் ஆறுகள் ஆகும்.

## மாவட்ட நிர்வாகம்
இம்மாவட்டம் சோனாரி, சபேகட்டி, மக்மோரா மற்றும் மசிரா (பகுதி) என நான்கு வருவாய் வட்டங்களையும், அப்ஹோய்பூர் (சோனாரி), மக்மோரா, சபேகட்டி மற்றும் லக்வா எனும் 4 ஊராட்சி ஒன்றியங்களும், 327 வருவாய் கிராமங்களையும் கொண்டுள்ளது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 1069.15 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள்தொகை 4,71,418 ஆகும்.
இம்மாவட்டம் கடல் மட்டத்திலிருந்து 89.6 மீட்டர் உயரத்தில் உள்ளது. இம்மாவட்டம் 14,863.64 ஹெக்டேர் பரப்புள்ள காடுகளையும், 17,083 பிகா (14,400 சதுர அடி அல்லது 1,340 சதுர மீட்டர் கொண்டது ஒரு **பிகா**) மேய்ச்சல் நிலங்களையும் கொண்டது. மேலும்  இம்மாவட்டத்தில் 54 தேயிலைத் தோட்டகளும் கொண்டுள்ளது. இம்மாவட்டத்தில் சோனாரி  
## கல்வி நிலையங்கள்
# சோனாரி வணிகக் கல்லூரி 
# போர்ஹத் பி பி பி எம் கல்லூரி  
# மொரான் கல்லுரி 
# மொரான் மகளிர் கல்லூரி 
# சபேக்கட்டி கல்லூரி 
# சோனாரி கல்லூரி

## அரசியல்
இம்மாவட்டம் மக்மோரா மற்றும் சோனாரி என 2 சட்டமன்றத் தொகுதிகள் கொண்டது. ஜோர்கத் மக்களவைத் தொகுதியில் இம்மாவட்டம் உள்ளது. 
## போக்குவரத்து
மாநிலச் சாலைகள் மட்டும் பேருந்து போக்குவரத்திற்கு உள்ளது.

## இதனையும் காண்க
* அசாம் மாவட்டப் பட்டியல்

## மேற்கோள்கள்

## வெளி இணைப்புகள்
* சராய்தியோ மாவட்டத்தின் இணையதளம் 

பகுப்பு:அசாம் மாவட்டங்கள்
அசோடோரியா

**அசோடோரியா** *(Azotorrhea)* என்பது மலம் அல்லது சிறுநீரில் நைட்ரசன் கலந்த பொருட்கள் அதிகப்படியாக வெளியேறும் ஒரு நிலையாகும். புரதச்சத்து மிகுந்துள்ள உணவை மக்கள் சாப்பிடும்போது,  அமினோ அமில உடன்விளை பொருள்கள் உடைந்து  மலம் கழித்தல் அல்லது சிறுநீர் கழித்தலின் போது  வெளியேற்றப்பட்டு அவர்கள் பாதிக்கப்படலாம். 

நாள்பட்ட குடிப்பழக்கம் அல்லது நீர்மத் திசுவழற்சி அல்லது கணைய நோய் பாதிப்பு முதலான சூழ்நிலைகளிலும் நைட்ரசன் மிகை மலம் அல்லது நைட்ரசன் மிகை சிறுநீர் நிலை தோன்றலாம். 

## மேற்கோள்கள்

பகுப்பு:நைதரசன்
பகுப்பு:சமிபாட்டுத் தொகுதி நோய்கள்
மர்வான் கென்சாரி

**மர்வான் கென்சாரி (Marwan Kenzari** (பிறப்பு: ஜ1983 சவரி 16, இவர் ஓர்துனிசிய-டச்சு நடிரும் மற்றும் நகைச்சுவையாள்ருமாவார் இவர் டச்சு மற்றும் ஆங்கில மொழித் திரைப்படங்களில் நடித்துள்ளார். *ஊல்ப்* என்ற படத்தில் நடித்ததற்காக 2013ஆம் ஆண்டில் சிறந்த நடிகருக்கான கோல்டன் கால்ஃப் விருதினை வென்றார்.

## வாழ்க்கை மற்றும் தொழில்
கென்சாரி 1983 சனவரி 16 அன்று நெதர்லாந்தின் டென் ஹாக்கில் ஒரு தூனிசியக் குடும்பத்தில் பிறந்தார். இசைத்தொகுப்பான சிகாகோவின் டச்சு பதிப்பின் மூலம் இவர் ஒரு இளைஞனாக நடிக்கத் தொடங்கினார். இவர் 2008 முதல் தனது சொந்தநாடான  நெதர்லாந்தில் திரைப்படங்கள் மற்றும் தொலைக்காட்சி தொடர்களில் நடித்து வருகிறார். 2009 இல் கென்சாரி மாஸ்ட்ரிக்ட்  நாடகக்கலையில் பட்டம் பெற்றார். 2013ஆம் ஆண்டில்,  *ஊல்ப்* (2013) என்றத்திரைப்படத்தில் நடித்ததற்காக நெதர்லாந்து திரைப்பட விழாவில் சிறந்த நடிகருக்கான கோல்டன் கால்ஃப் விருதினை வென்றார். இந்த படம் உருசியத் திரைப்பட மொழிபெயர்ப்பாளர் ஆண்ட்ரி எஃப்ரெமோவ் என்பவரால் உருசிய மொழியில் மொழிபெயர்க்கப்பட்டு 2013 வோலோக்டா திரைப்பட விழாவில் திரையிடப்பட்டது. 2014ஆம் ஆண்டில், பெர்லின் சர்வதேச திரைப்பட விழாவில் *ஷூட்டிங் ஸ்டார்ஸ்* விருதை வென்றார்.

கென்சாரி அரபு, டச்சு, பிரஞ்சு மற்றும் ஆங்கிலம் பேசுகிறார். *கோலைட்* மற்றும் *பென்-ஹர்* என்ற ஆங்கில மொழி படங்களில் இவரைக் காணலாம் .

2019ஆம் ஆண்டில், வால்ட் டிஸ்னி நிறுவனத்தின் கற்பனைத் திரைப்படமான  அலாவுதீன் என்பதில் கென்சாரி வில்லன் ஜாபராக நடித்திருந்தார் . மே 2019 இல், கென்சாரி *தி ஓல்ட் கார்டின்* நடிகர்களுடன் சேர்ந்தார்.

## குறிப்புகள்

## வெளி இணைப்புகள்

*
*

பகுப்பு:வாழும் மக்கள்
பகுப்பு:1983 பிறப்புகள்
மேனா மசௌத்

**மேனா மசௌத் (Mena Massoud)**  (பிறப்பு: 1991 செப்டம்பர் 17  )  இவர் ஓர் கனடிய நடிகர் ஆவார். வால்ட் டிஸ்னி நிறுவனத்தின் இசை கற்பனைத் திரைப்படமான அலாவுதீன் என்ற திரைப்படத்தில் அலாவுதீன் என்ற அதே பெயரில் நடித்ததற்காக இவர் மிகவும் பிரபலமானவர்.

## ஆரம்ப கால வாழ்க்கை
எகிப்திய காப்டிக் ஆர்த்தடாக்ஸ் கிறிஸ்தவ பெற்றோருக்கு எகிப்தின் கெய்ரோவில் மசௌத் பிறந்தார். இவருக்கு இரண்டு மூத்த சகோதரிகள் உள்ளனர். இவருக்கு மூன்று வயதாக இருந்தபோது இவரது குடும்பம் கனடாவுக்கு குடிபெயர்ந்தது. இவர் ஒன்ராறியோவின் மார்க்கமில் வளர்ந்தார். அங்கு இவர் புனித சகோதரர் ஆண்ட்ரே கத்தோலிக்க உயர்நிலைப் பள்ளியில் பயின்றார் . மசௌத் எகிப்திய நகைச்சுவை திரைப்படங்களின் மிகப்பெரிய அபிமானியாவார். பிபிசிக்கு அளித்த ஒரு பேட்டியில், தனது எகிப்திய பாரம்பரியம் ஒரு நகைச்சுவை நடிகராக தன்னை எவ்வாறு ஊக்கப்படுத்தியது என்று குறிப்பிட்டார்: "நான் எகிப்திய நகைச்சுவை நடிகர்களான சிறந்த எகிப்திய நகைச்சுவை நடிகர்களான இஸ்மாயில் யாசின் மற்றும் அடெல் எமாம் ஆகியோரின் படங்களைப் பார்த்து வளர்ந்தேன்.  அவர்கள் சொற்களை மட்டுமல்ல, அவர்களின் உடல்மொழி மற்றும் முகபாவனைகளையும் கொண்டு பார்வையாளர்களை மகிழ்விக்கும் விதம் இங்குள்ள நடிகர்களிடமிருந்து முற்றிலும் மாறுபட்டது. அமெரிக்க தயாரிப்புகளில் நான் நிறைய நகைச்சுவை வேடங்களில் நடித்தேன். அலாவுதீனில் எனது பாத்திரமும் நகைச்சுவை பாத்திரம். எங்கள் சொந்த எகிப்திய சினிமாவிலிருந்து நான் கற்றுக்கொண்ட வித்தியாசமான ரசனையுடன் நான் நகைச்சுவை வேடங்களில் நடிக்கிறேன் என்று நம்புகிறேன், இது வேறு வழியில் ஈர்க்கும் ".

## தொழில்
மசௌத் 2011 ஆம் ஆண்டில் தொழில்முறை நடிகராக தனது வாழ்க்கையைத் தொடங்கினார். இவர் தொலைக்காட்சித் தொடரான *நிகிதா* மற்றும் *காம்பாட் ஆஸ்பிடல்* ஆகியவற்றின் ஒற்றை அத்தியாயங்களில் சுருக்கமாக தோன்றினார். 2015ஆம் ஆண்டு *ஓபன் ஹார்ட்* தொடரில் ஜாரெட் மாலிக் என்ற வேடத்திலும் அமேசான் பிரைம் தொடரான *ஜாக் ரியானில்* தாரெக் கஸ்ஸராகவும் நடித்தார்.

2019இல் டிஸ்னி அலவுதீன் என்றதிரைப்படத்தில் அலாவுதீன் என்ற பாத்திரத்தில் மசௌத் நடித்ததாக 2017 ஆம் ஆண்டில் அறிவிக்கப்பட்டது. இந்த பாத்திரத்தில் நடிப்பதைப் பற்றி பேசும்போது, இவர் கூறினார்: " எதிர்மறையான அர்த்தம் இல்லாத ஒரு கதாபாத்திரத்தில் நடிக்க ஒரு வாய்ப்பு கிடைத்ததில் நான் மகிழ்ச்சியடைந்தேன். இது மிகவும் நேர்மறையான அர்த்தத்தைக் கொண்டுள்ளது. இது ஒரு எழுச்சியூட்டும் படம். எழுச்சியூட்டும் பாத்திரம். இறுதியாக இதுபோன்ற ஒரு காட்சியைப் பெறுவதில் நான் மகிழ்ச்சியடைந்தேன். "  ஹாலிவுட்டில் மக்கள் வண்ணத்தை பிரதிநிதித்துவப்படுத்துவதற்கான முக்கியமான படம் இது என்றும் குறிப்பிடுகிறார். இந்தத் திரைப்படம் உலகளாவிய வசூலில் ஒரு *பில்லியன்* அமெரிக்க டாலர்களை கடந்துவிட்டது.

## தனிப்பட்ட வாழ்க்கை
மசௌத் சைவ உணவு உண்பவர் மற்றும் தாவர அடிப்படையிலான உணவு பயண நிகழ்ச்சியான *எவால்விங் வேகன்* நிறுவனர் ஆவார். எகிப்திய அடையாளத்தை பாதுகாக்கும் முயற்சியாக எகிப்து அமைச்சகத்தால் தொடங்கப்பட்ட "டால்ட் எகிப்தியன்" என்பதின் முன்முயற்சியின் எகிப்தின் தூதராக மசௌத் 2019 செப்டம்பரில் அதிகாரப்பூர்வமாக அறிவிக்கப்பட்டார்.

## குறிப்புகள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1991 பிறப்புகள்
பகுப்பு:21 ஆம் நூற்றாண்டு கனடிய ஆண் நடிகர்கள்
மீன்களில் பாதரசம்

**மீன்களின் உடலில் பாதரசம்** சேர்கிறது. அதிலும் குறிப்பாக மெத்தில்-பாதரசம் என்னும் வடிவில் சேர்கிறது. இது மிகவும் நச்சுத் தன்மையுள்ளது. நீர் மாசுபாட்டின் காரணமாக கன உலோகங்கள் மீன்களின் உடலில் வெவ்வேறு அளவுகளில் கண்டறியப்பட்டுள்ளன. நீண்ட நாட்கள் வாழக்கூடிய உணவுச் சங்கிலியில் மேலே உள்ள மீன்களான சுறா, சூரை போன்ற மீன்களில் மற்ற மீன்களை விட பாதரசம் அதிகம் காணப்படுகிறது.

மனித உடலிலும் பாதரசம் சேர்கிறது.  எனவே இந்த பாதரசம் மிகுந்த மீன்களை உண்ணும் போது மனிதர்களில் அதிகமான அளவில் பாதரசம் சேர்ந்து பாதரச நச்சுத்தன்மையை ஏற்படுத்தக்கூடும். மைய நரம்பு மண்டலத்தைப் பாதிக்கக்கூடியதாக பாதரசம் இருப்பதால் இயற்கைச் சூழலுக்கும் மனிதர்களுக்கும் இது கேடு தருவதாக உள்ளது.

பாதரசமுள்ள மீன்களை உண்பது குறிப்பாக கருவுறக்கூடிய அல்லது கருவுற்ற பெண்கள், பாலூட்டும் தாய்மார்கள், சிறுவர்கள் ஆகியோருக்கு பாதிப்பை ஏற்படுத்தக்கூடும்.

## மேற்கோள்கள்


பகுப்பு:பாதரசம்
நிவாரி

**நிவாரி** (**Niwari**) இந்தியாவின் மத்தியப் பிரதேச மாநிலத்தின்  புந்தேல்கண்ட் பிரதேசத்தில் அமைந்த நிவாரி மாவட்டத்தின் நிர்வாகத் தலைமையிடமும், நகராட்சியுடன்  கூடிய நகரமும் ஆகும். இந்நகரம் உத்தரப் பிரதேச மாநில எல்லையில் உள்ள ஜான்சி மாவட்டம் மற்றும் மகோபா மாவட்டம் அருகே உள்ளது. இந்திய விடுதலைக்கு முன்னர் நிவாரி நகரம் ஓர்ச்சா சமஸ்தானத்தில் இருந்தது.
## மக்கள்தொகை பரம்பல்
15 வார்டுகளும், 4,579 வீடுகளும் கொண்ட நிவாரி நகரத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள்தொகை  23,724 ஆகும்.  அதில் ஆண்கள் 12,440; பெண்கள் 11,284 ஆகவுள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர்.  ஆறு வயதிற்குட்பட்ட குழந்தைகள் 2919 (12.30%) ஆகவுள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 822 பெண் குழந்தைகள் வீதம் உள்ளனர். சராசரி எழுத்தறிவு 77.16% ஆகவுள்ளது. 
மக்கள்தொகையில் இந்துக்கள் 94.85%, முஸ்லீம்கள் 4.47% மற்றவர்கள் 0.68% ஆகவுள்ளனர்.
## இதனையும் காண்க
* ஓர்ச்சா சமஸ்தானம்

## மேற்கோள்கள்

*
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
நிவாரி மாவட்டம்

**நிவாரி மாவட்டம்** (**Niwari district**)  இந்தியாவின் மத்தியப் பிரதேச மாநிலத்தின் புந்தேல்கண்ட் பிரதேசத்தில் அமைந்த 52-வது புதிய மாவட்டம் ஆகும். இதன் நிர்வாகத் தலைவமையிடம்  நிவாரி நகரம் ஆகும். இந்திய விடுதலைக்கு முன்னர் இம்மாவட்டம் ஓர்ச்சா சமஸ்தானத்தின் பகுதியாக இருந்தது.

புந்தேல்கண்ட் பகுதியில் உள்ள திகம்கர் மாவட்டத்தின் மூன்று வருவாய் வட்டங்களைக்க் கொண்டு இப்புதிய நிவாரி மாவட்டம் 1 அக்டோபர் 2018 அன்று நிறுவப்பட்டது. 

## மாவட்ட நிர்வாகம்
மத்தியப் பிரதேசத்தின் மிகச் சிறிய மாவட்டமான நிவாரி மாவட்டத்தின் பரப்பளவு 1,170 சதுர கிலோ மீட்டர் ஆகும். இம்மாவட்டம் நிவாரி, ஓர்ச்சா, பிரித்திவிபூர் எனும் மூன்று வருவாய் வட்டங்களும், 281 கிராமங்களும் கொண்டது. மேலும் இம்மாவட்டத்தில் நிவாரி, ஓர்ச்சா, தரிச்சார் கலான், ஜெரோன் கல்சா மற்றும் பிரித்திவிபூர் என 5 நகராட்சிகளும் கொண்டது. இதன் மக்கள்தொகை 4,04,807 ஆகும்.இம்மாவட்டத்தின் ஆட்சி மொழி இந்தி ஆகும்.   

## இதனையும் காண்க
* ஓர்ச்சா சமஸ்தானம்
* மத்தியப் பிரதேச மாவட்டப் பட்டியல்
## மேற்கோள்கள்

பகுப்பு:மத்தியப் பிரதேசத்திலுள்ள மாவட்டங்கள் 
பகுப்பு:நிவாரி மாவட்டம்
ஹிமேஷ் படேல்

**ஹிமேஷ் ஜிதேந்திர படேல் ()** (பிறப்பு 13 அக்டோபர் 1990) ஒரு ஆங்கிலேய நடிகர் ஆவார். பிபிசி தொலைக்காட்சித் தொடர் *ஈஸ்ட்எண்டர்சு* இல் டம்வார் மசூட் ஆக நடித்ததற்கு புகழ்பெற்றார்.

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:ஆங்கிலேயப் பாடகர்கள்
ஜிம் கவீசல்

**ஜேம்சு பாட்ரிக் கவீசல் **   (செப்டம்பர் 26, 1968-இல் பிறந்தவர் -- *James Patrick Caviezel*) ஒரு அமெரிக்க நடிகராவார்.  கவீசல் மெல் கிப்சனின் *[[த பேசன் ஆப் த கிறைஸ்ட்]]* (2004) என்ற படத்தில் இயேசு கிறிஸ்துவை சித்தரித்தார்; பெர்சன் ஆவ் இன்டரெஸ்டு என்ற அறிவியல் புனைகதை குற்ற நாடகத் தொடரில் ஜான் ரீசாக நடித்தார்.

## வாழ்வும் தொழிலும்

### ஆரம்ப கால வாழ்க்கை
கவீசல் வாசிங்டன் மாநிலத்தில்  மவுண்ட் வெர்னான் என்ற இடத்தில் மார்கரெட்-ஜேம்சு கவீசல் தம்பதிக்குப்  பிறந்தார் . அவருக்கு ஒரு தம்பியும் மூன்று சகோதரிகளும் உள்ளனர். அவரின் தந்தை சிலோவாக்கிய-சுவிசு குடிப்பிறப்பையும் அவரது தாயார் ஐரிசு குடிப்பிறப்பையும் கொண்டவர்.

### தொழில்
முதலில் கவீசல் சியாட்டில் நகரத்தில் நாடகங்களில் நடிக்கத் தொடங்கினார். 1991ஆம் ஆண்டில் மை ஓன் பிரைவேட் ஐடகோ என்ற திரைப்படத்தில் ஒரு சிறிய வேடத்தில் நடித்தார். அதன் பிறகு லாஸ் ஏஞ்சலஸ் நகரத்திற்குச் சென்றார். 1998ஆம் ஆண்டில் அவர் நடித்த த தின் ரெட் லைன் என்ற படம் அவருக்கு திருப்புமுனையாக அமைந்தது. 2000ஆம் ஆண்டில் மாடிசன் என்ற திரைப்படத்தில் முன்னணி கதாபாத்திரத்தில் நடித்தார்; ஆனால் 2005ஆம் ஆண்டு வரை இப்படம் வெளியாகவில்லை.

## நடித்த பாத்திரங்களின் பட்டியல்
ஜிம் 34 திரைப்படங்களிலும் 5 தொலைக்காட்சி நாடகத் தொடர்களிலும் நடித்துள்ளார்; இது தவிர, 4 ஆவணப்படங்களில் கதை கூறுபவராகவும் செயல்பட்டுள்ளார்.

### தொலைக்காட்சித் தொடர்கள்


## மேற்கோள்கள்

பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:1968 பிறப்புகள்
பகுப்பு:ஐக்கிய அமெரிக்க உரோமன் கத்தோலிக்கர்கள்
கௌரேலா-பெந்திரா-மார்வாகி மாவட்டம்

**கௌரேலா-பெந்திரா-மார்வாகி மாவட்டம்** (**Gaurela-Pendra-Marwahi District**) இந்தியாவின் சத்தீசுகர் மாநிலத்தின் பிலாஸ்பூர் மாவட்டத்தின் 3 வருவாய் வட்டங்களைக் கொண்டு 28-வது மாவட்டமாக நிறுவப்படும் என 10 பிப்ரவரி 2020 அன்று  சத்தீஸ்கர் மாநில முதலமைச்சர் அறிவித்தார். இதன் நிர்வாகத் தலைமையிட நகரம் கௌரேலா ஆகும்.

## மாவட்ட நிர்வாகம்
2037 சதுர கிலோ மீட்டர்  பரப்பளவு கொண்ட இம்மாவட்டம் கௌரேலா, பெந்திரா மற்றும் மார்வாகி எனும் 3 வருவாய் வட்டங்கள் கொண்டுள்ளது..  இம்மாவட்டம் 222 கிராமங்களும்,  166 கிராம ஊராட்சிகளும் கொண்டிருக்கும். 

## மேற்கோள்கள்

## வெளி இணைப்புகள்
*  கௌரேலா-பெந்திரா-மார்வாகி மாவட்ட மாவட்ட இணையதளம்

பகுப்பு:சத்தீஸ்கர் மாவட்டங்கள்
சேத் கிராண்டு

**சேத் கிராண்டு** *(Seth Grant)* என்பவர் ஆத்திரேலியா நாட்டைச் சேர்ந்த ஒரு நரம்பியல் விஞ்ஞானியாவார். இவர் இசுக்கொட்லாந்து நாட்டிலுள்ள எடின்பரோ பல்கலைக்கழகத்தில் மூலக்கூற்று நரம்பியல் பேராசிரியராக பணிபுரிந்தார். முன்னதாக இவர் இங்கிலாந்தின் கேம்பிரிட்ச்சில்  உள்ள வெல்கம் அறக்கட்டளையின் நிதியுதவியால் இயங்கிய  பிரித்தானிய சாங்கர் நிறுவனத்தில் மரபணு ஆய்வின் முதன்மை புலனாய்வாளராக பணியாற்றினார். மூளை நோய்களின் உயிரியல் அடிப்படை தொடர்பான ஆய்வுகளுக்கு இவர் பெயர் பெற்றவராவார். 2015 ஆம் ஆண்டு மருத்துவ அறிவியல் அகாடமியின் கௌரவ உறுப்பினராக  இவர் தேர்ந்தெடுக்கப்பட்டார். எடின்பரோ ராயல் கழகத்தின் உறுப்பினராகவும் இவர் தேர்ந்தெடுக்கப்பட்டார்.
## மேற்கோள்கள்

## புற இணைப்புகள்
*Faculty page

பகுப்பு:வாழும் மக்கள்
பகுப்பு:நரம்பணுவியலாளர்கள்
பகுப்பு:ஆத்திரேலியர்கள்
பகுப்பு:ஆத்திரேலிய அறிவியலாளர்கள்
பிரதீப் குமார் தேவ்

**பிரதீப் குமார் தேவ்** *(Pradeep Kumar Dave)* என்பவர் ஓர் இந்திய எலும்பியல் அறுவை சிகிச்சை நிபுணராவார். பி. கு. தேவ் என்ற பெயராலும் இவர் நன்கு அறியப்படுகிறார். புது தில்லியில் அமைந்துள்ள ராக்லேண்டு மருத்துவமனைக்கு தலைவராகவும் இருந்தார்.  அனைத்திந்திய மருத்துவ அறிவியல் கழகம், புதுதில்லியில் இளநிலை மருத்துவ பட்டம் பெற்றார். மேலும் இந்நிறுவனத்தில் மருத்துவப் பேராசிரியராகச் சேர்ந்து 2003ஆம் ஆண்டில் இயக்குநராக பணியிலிருந்து ஓய்வுபெற்றார். பின்னர் பிரதீப் ராக்லேண்டு மருத்துவமனையில் எலும்பியல் துறையின் தலைவராக சேர்ந்து தற்போது மருத்துவமனை ஆலோசனைக் குழுவின் தலைவராக உள்ளார்.

இந்திய எலும்பியல் என்ற மருத்துவ ஆய்விதழின் முன்னாள் ஆசிரியராகவும், இந்திய முதுகெலும்பு அறுவை சிகிச்சை சங்கத்தின் தலைவராகவும் இவர் பணியாற்றியுள்ளார். தேசிய மருத்துவ அறிவியல் கழகத்தின் ஓய்வுபெற்ற பேராசிரியராகவும் தேவ் இருந்தார். இசுக்கொட்லாந்து நாட்டிலுள்ள கிளாசுகோவில் இருக்கும் மருத்துவம் மற்றும் அறுவைசிகிச்சைக்கான ராயல் கல்லூரியின் கௌரவ உறுப்பினராக தேர்ந்தெடுக்கப்பட்டிருந்தார். இந்திய எலும்பியல் சங்கம், தேசிய மருத்துவ அறிவியல் கழகம், சர்வதேச மருத்துவ அறிவியல் கழகம் மற்றும் அனைத்துலக அறுவை சிகிச்சை கல்லூரியின் இந்திய உறுப்பினர் போன்ற பல்வேறு பொறுப்புகளை தேவ் வகித்துள்ளார். 2000ஆம் ஆண்டு சூழலியல் மற்றும் சுற்றுச்சூழல் துறைகளில் பிரதீப் செய்த சேவைகளுக்காக இந்திய அரசின் நான்காவது மிக உயர்ந்த குடியுரிமை விருதான பத்மசிறீ விருது வழங்கப்பட்டது.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
புரதமல்லா நைட்ரசன்

விலங்கு ஊட்டச்சத்தில் **புரதமல்லா நைட்ரசன்**  *(Non-protein nitrogen)*  என்பது  யூரியா, பையூரெட், அம்மோனியா போன்ற உட்கூறுகளை கூட்டாகக் குறிக்க பயன்படுத்தப்படும் ஒரு சொற்றொடராகும். அ-புரத நைட்ரசன் என்ற சொற்றொடராலும் இதை குறிப்பிடலாம். இவை புரதங்கள் அல்ல என்றாலும் அசைபோடும் விலங்குகளின் வயிற்றில் உள்ள நுண்ணுயிரிகள் இவற்றை புரதங்களாக மாற்றுகின்றன. தாவர மற்றும் விலங்கு புரதங்களுடன்  ஒப்பிடும்போது குறைந்த செலவு காரணமாக இவற்றை உணவில் சேர்ப்பது பொருளாதார ஆதாயத்தை விளைவிக்கலாம். நுண்ணுயிரிகள் அபுரோட்டீனை முதலில் அம்மோனியாவாக மாற்றுவதால் மிக அதிகமான இவற்றின் பயன்பாடு வளர்ச்சியில் மனச்சோர்வையும் சாத்தியமான அம்மோனியா நச்சுத்தன்மையையும் ஏற்படுத்தும். பண்படாத புரத மதிப்புகளை செயற்கையாக உயர்த்தவும்  அபுரோட்டீன்களைப் பயன்படுத்த முடியும்.  அம்மதிப்புகள் நைட்ரசன் உள்ளடக்கத்தின் அடிப்படையில் அளவிடப்படுகின்றன.  ஏனெனில் எடுத்துக்காட்டாக புரதத்தில் சுமார் 16% நைட்ரசன் உள்ளது. ஆனால்  யூரியாவில் நைட்ரசனின் அளவு 47%  ஆகும்.  குறிப்பாக இரசாயன கூட்டு சேர்க்கைப் பொருள், கோழி கழிவுகள்  மற்றும் கால்நடை உரம் போன்றவை அபுரோட்டீன் நைட்ரசனின் மூலங்களாகும்.

## மேலும் காண்க
* நைதரசன் சுழற்சி
* 1,3,5-டிரையசீன்
* டிரையசீன்கள்

## மேற்கோள்கள்
 
 .

பகுப்பு:நைதரசன்
பகுப்பு:நைதரசன் சுழற்சி
பகுப்பு:உரம்
பகுப்பு:வேளாண்மை வேதிப்பொருள்கள்
பகுப்பு:உணவு நலத்தன்மை
ஜூலியா லூயி-டிரெயிஃபஸ்

**ஜூலியா சுகார்லெட் எலிசபெத் லூயி-டிரெயிஃபஸ் ஹால் ()** (; பிறப்பு சனவரி 13, 1961) ஒரு ஐக்கிய அமெரிக்க நடிகை, நகைச்சுவையாளர், தயாரிப்பாளர் மற்றும் பாடகர் ஆவார். *சாட்டர்டே நைட் லைவ்* (1982–1985), *சயின்பெல்டு* (1989–1998), மற்றும் *வீப்* (2012–2019) ஆகிய நகைச்சுவை தொலைக்காட்சித் தொடர்களில் நடித்ததற்காக அறியப்படுகிறார். ஐக்கிய அமெரிக்கத் தொலைக்காட்சி வரலாற்றில் அதிக விருதுகளினை வென்றோரில் ஒருவர் ஆவாஅர். அதிக எம்மி விருதுகளை வென்ற நடிகரும் இவரே.

*[[ஆன்வர்டு (திரைப்படம்)|ஆன்வர்டு]]* (2020) அசைவூட்டத் திரைப்படத்தில் ஒரு கதாப்பாத்திரத்திற்கு குரல் குடுத்து உள்ளார்.

2016 இல், *[[டைம் (இதழ்)|டைம்]]* இதழ் லூயி-டிரெயிஃபஸ் பெயரினை ''டைம்'' 100 உலகின் அதிக செல்வாக்கு உடைய சிறந்த 100 மக்கள் பட்டியலில் இட்டது.

## நடித்தவை
இவர் நடித்தவற்றில் சில:
### திரைப்படம்

### தொலைக்காட்சி

## மேற்கோள்கள்

## வெளியிணைப்புகள்

* 
* Julia Louis-Dreyfus at Emmys.com
* 
* Julia Louis-Dreyfus  Video produced by **

பகுப்பு:1961 பிறப்புகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கடூம்பா அருவி

**கடூம்பா அருவி** (Katoomba Falls) ஆத்திரேலியா நாட்டின் நியூ சவுத் வேல்சு மாநிலத்தில் உள்ள ஓர் நீர்வீழ்ச்சியாகும். அடுக்கடுக்காக கீழிறங்கும் இந்த நீர்வீழ்ச்சி கெடூம்பா நதிக்கரையிலுள்ள கடூம்பா நகரத்தின் சுற்றுலா மையமான காட்சி முனைக்கு அருகில் அமைந்துள்ளது. கெடூம்பா நதி ஆத்திரேலியாவின் நியூ சவுத் வேல்சு மாநிலத்திலுள்ள புளு மவுண்டெய்ன் நகரத்தில் அமைக்கப்பட்டுள்ள புளு மவுண்டெய்ன் தேசியப் பூங்காவிற்கு உட்புறத்தில் இருக்கும் யாமிசன் பள்ளத்தாக்கில் பாய்கிறது. 
நீர்வீழ்ச்சிக்குச் செல்லும் சுற்றுலா பாதையில் அமைக்கப்பட்டுள்ள சுற்றுலா பூங்காவில்  மின்மயமாக்கப்பட்ட மற்றும் மின்சார வசதியில்லாத முகாம் தளங்களும் சிற்றறைகளும் உள்ளன.

## மேற்கோள்கள்

## புற இணைப்புகள்
* 

பகுப்பு:ஆஸ்திரேலிய அருவிகள்
பகுப்பு:நியூ சவுத் வேல்ஸ்
சரளா தாசன்

**சரளா தாசன்** (*Sarala Dasan*) 15 ஆம் நூற்றாண்டின் கவிஞரும் ஒடியா இலக்கிய அறிஞருமாவார். மகாபாரதம் விலங்க ராமாயணம் மற்றும் சண்டி புராணம் ஆகிய மூன்று ஒடியா புத்தகங்களுக்கு மிகவும் பிரபலமானவர். இதை ஒடியாவில் எழுதிய முதல் அறிஞருமாவார். ஒடியா இலக்கியத்தைத் தோற்றுவித்தவர் என்ற வகையில், இவரது படைப்புகள் அடுத்தடுத்த தலைமுறையினருக்கான ஒரு நீடித்த தகவலை உருவாக்கியுள்ளன. ஒடியா இலக்கியத்தின் ஆதி கவி என்றும் அறியப்படுகிறார்.

## வாழ்க்கை
சரளா தாசனின் வாழ்க்கை தெளிவற்றது. இந்திய மாநிலமான ஒடியாவில் உள்ள ஜகத்சிங்பூர் மாவட்டத்தில் உள்ள சித்திகேத்திரங்களில் ஒன்றான கனகபுரா என்று அழைக்கப்படும் கனகவதி படானாவில் பிறந்தார். இவர் பிறந்த தேதியை துல்லியமாக தீர்மானிக்க முடியாது என்றாலும், இவரை கி.பி 15 ஆம் நூற்றாண்டில் வைக்க முடியும். 

சரளா தாசனுக்கு முறையான ஆரம்பக் கல்வி இல்லை. சுய கல்வியின் மூலம் இவர் அடைந்த காரியம், பக்தி மற்றும் உத்வேகத்தின் தெய்வமான சரளாவின் கிருபையால் கூறப்பட்டது. இவரது ஆரம்ப பெயர் **சித்தேசுவர பரிதா** என்றாலும், பின்னர் இவர் சரளா தாசன் அல்லது ' சரளாவின் வரத்தால் ' அறியப்பட்டார். ( தாசன் என்ற தலைப்பு ஒரு குறிப்பிட்ட கடவுள் அல்லது தெய்வத்தின் அடிமை அல்லது வேலைக்காரன் என்று பொருள். சரளா தாசனுக்கு முன்னும் பின்னும் வந்த கவிஞர்களின் நீண்ட பட்டியலில் இந்த வழியில் முடிவடையும் பெயர்கள் உள்ளன. உதாரணமாக: வத்ரா தாசன், மார்க்கந்தா தாசன், சரளா தாசன், ஜெகந்நாத தாசன், பலராம தாசன், மற்றும் யசோவந்த தாசன். ) சரசுவதி தெய்வம் உதவி செய்யும் வரை ஆரம்பகால வாழ்க்கையில் கல்வியறிவற்றவர் எனக் கூறப்படும் காளிதாசன் போன்ற பிற இந்தியக் கவிஞர்களைப் போன்ற கதைகள் இவருக்கும் உண்டு. சித்தேசுவரன் ஒரு சிறுவனாக ஒரு காலத்தில் தனது தந்தையின் வயலை உழுது கொண்டும், பாடிக்கொண்டும் இருந்ததாகக் கூறுகிறது. அழகான கவிதைகளை இயற்றுவதற்கான சக்தியை இவருக்கு சரளா வழங்கினார். 

ஒடியாவின் கஜபதி மன்னரின் இராணுவத்தில் இவர் ஒரு சிப்பாயாக பணியாற்றினார் என்பதற்கு அவரது மகாபாரதத்தில் பல அறிகுறிகள் உள்ளன. 

சரளா தாசன் தனது கடைசி நேரத்தை பிலா சரளாவில் கழித்தார். ஆனால் தென்தூலியபாடாவில் கனகபுரா என்று அழைக்கப்படும் கனகவதி படனா, முனிகோஸ்வைன் என்று அழைக்கப்படும் ஒரு மத ஸ்தாபனத்துடன் பாரம்பரிய இடமாகக் குறிக்கிறது. அங்கு இவர் தனது படைப்புகளை இயற்றினார். இவரது வாழ்நாளின் இந்த காலம் இடைக்காலம் என்று அழைக்கப்பட்டது.

## படைப்புகள்
மகாபாரதம், விலங்க ராமாயணம் மற்றும் சண்டி புராணம் - சரளா தாசன் ஆகிய மூன்று புத்தகங்களுக்கும் இவர் மிகவும் பிரபலமானவர். லட்சுமி நாராயண வச்சனிகா புத்தகத்தையும் எழுதினார். ஆதி பர்வ மகாபாரதம் புரியின் கடவுள் சகந்நாதருக்கு உரையாற்றிய ஒரு நீண்ட அழைப்போடு திறக்கிறது. இதிலிருந்து சரளா தாசன் தனது மகாபாரதத்தை கபிலேஸ்வரரின் காலத்தில் எழுதத் தொடங்கினார்.

## மேற்கோள்கள்

## வெளி இணைப்புகள்
*Adikabi Sarala Das
About Sarala das mahabharat 

பகுப்பு:கவிஞர்கள்
பகுப்பு:15-ஆம் நூற்றாண்டு இந்தியக் கவிஞர்கள்
பகுப்பு:ஒடிசா கவிஞர்கள்
பகுப்பு:ஒரியப் பண்பாடு
பகுப்பு:இந்தியக் கவிஞர்கள்
பகுப்பு:ஒடிசா நபர்கள்
அரவங்காடு தொடருந்து நிலையம்

**அரவங்காடு தொடருந்து நிலையம்** (*Aravankadu railway station*, நிலையக் குறியீடு:*AVK*) இந்தியாவின், தமிழ்நாட்டிலுள்ள, நீலகிரி மாவட்டத்தில் இருக்கும் அரவங்காடு நகரில் உள்ள ஒரு தொடருந்து நிலையமாகும். இந்த நிலையம் குன்னூர் மற்றும் உதகமண்டலம் இடையே அமைந்துள்ளது. இது வரலாற்று சிறப்புமிக்க நீலகிரி மலை தொடருந்து பாதையில் உள்ள நிலையங்களில் ஒன்றாகும். இது தற்போது யுனெஸ்கோவால் உலக பாரம்பரிய தளமாக அறிவிக்கப்பட்டுள்ளது. இந்த நிலையம் தென்னக இரயில்வே மண்டலத்தால் இயக்கப்படுகிறது மற்றும் சேலம் தொடருந்து கோட்டத்தின் கீழ் வருகிறது.

## தொடருந்துகள்

## மேற்கோள்கள்

## வெளி இணைப்புகள்
* அரவங்காடு தொடருந்து நிலையம் Indiarailinfo.

பகுப்பு:நீலகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
செக் குடியரசின் தேசிய நூலகம்

**செக் குடியரசின் தேசிய நூலகம்** () () செக் குடியரசில் உள்ள ஒரு தேசிய நூலகம் ஆகும். செக் குடியரசின் கலாச்சார அமைச்சகத்தால் இந்நூலகம் நடத்தப்படுகிறது. பிராகா மாநகரத்தின் நடுவில் அமந்துள்ளது. 60 இலட்சம் கோப்புகளுடன் செக் குடியரசின் மிகப்பெரிய நூலகம் இதுவே. துருக்கி, ஈரான் மற்றும் இந்தியா தொடர்பான பழைய நூல்களும் இங்கு உள்ளன.

## மேற்கோள்கள்

## வெளியிணைப்புகள்
*

பகுப்பு:செக் குடியரசு
பகுப்பு:தேசிய நூலகங்கள்
ஹூக் லொரி

**சேம்சு ஹூக் கேலம் லொரி ()**  (; பிறப்பு 11 சூன் 1959) ஒரு ஆங்கிலேய நடிகர், இயக்குநர், பாடகர், இசையமைப்பாளர், நகைச்சுவையாளர், மற்றும் எழுத்தாளர் ஆவார். *ஹவுசு* (2004-2012) இல் கிரகரி ஹவுசாக நடித்ததற்காக புகழ் பெற்றார். மேலும் அத்தொடரிற்காக இரண்டு கோல்டன் குளோப் விருதுகள் மற்றும் பல்வேறு விருதுகளுக்கு பரிந்துரைக்கப்பட்டார். அதிகம் பார்க்கப்பட்ட தொலைக்காட்சித் தொடர் நடிகர் ஆக *[[கின்னஸ் உலக சாதனைகள்]]* இல் இடம் பெற்றார். *ஹவுசு* தொடரிற்காக ஒரு எபிசோடிற்கு £250,000 ($409,000) வரை வருவாய் ஈட்டினார்.

## நடித்தவை
### திரைப்படங்கள்
இவர் நடித்த திரைப்படங்களில் சில:

### தொலைக்காட்சி
இவர் நடித்த தொலைக்காட்சித் தொடர்களில் சில:

## குறிப்புகள்

## மேற்கோள்கள்

## வெளியிணைப்புகள்

* 
* 
*Hugh Laurie | Culture | The Guardian
*Hugh Laurie interview - Telegraph
*HUGH LAURIE

பகுப்பு:வாழும் மக்கள்
பகுப்பு:1959 பிறப்புகள்
விவேகி ராய்

**விவேகி ராய் (Viveki Rai)** (பிறப்பு: 1924 நவம்பர் 19 - இறப்பு:  2016 நவம்பர் 22) ஐம்பதுக்கும் மேற்பட்ட புத்தகங்களை எழுதிய இவர் ஓர் இந்திய எழுத்தாளர் ஆவார்.

இவர் இந்தி மற்றும் போஜ்புரி இலக்கியங்களின் பிரபல இலக்கிய நபராக இருந்தார். இவர் காசிப்பூரில் உள்ள சோன்வானி கிராமத்தைச் சேர்ந்த பூமிகார் பிராமண சமூகத்தைச் சேர்ந்தவர். இவர் நன்கு அறியப்பட்ட இந்தி லலித் நிபந்தகரும் ஆவார். இவர் தனது எழுத்தின் மூலம் இந்திய அவசரநிலையை விமர்சித்தார். அதைப்பற்றிய குறிப்பிடத்தக்க சில கட்டுரைகளையும் வெளியிட்டார்.

## ஆரம்ப கால வாழ்க்கை
விவேகி ராய் இந்தியாவின் உத்தரபிரதேசத்தில் காசிப்பூர் மாவட்டத்தின் பாரௌலி கிராமத்தில் பிறந்தார். இவர் சிறு குழந்தையாக இருந்தபோது தனது தந்தையை இழந்தார். இவர் தனது ஆரம்பக் கல்வியை தனது தாய்வழி ஊரில் பெற்றார். இவர் தனது கிராமமான சோன்வானியில் ஆசிரியராக முதல் பணியினைப் பெற்றார். இருப்பினும், ஓரிரு ஆண்டுகளுக்குப் பிறகு இவர் கர்திகாவின் சர்வோதயா இன்டர் கல்லூரிக்குச் சென்று இந்தி கற்பிக்கத் தொடங்கினார். கர்திகா கிராமம் தான் இவருக்கு ஒரு எழுத்தாளராக அங்கீகாரம் பெற்றுத் தந்தது. கர்திகாவில் சில ஆண்டுகள் கழித்து காசிபூரில் முதுகலை கல்லூரியில் விரிவுரையாளராகப் பணியாற்றினார்.

## விருதுகள்
இவர் உத்தரப் பிரதேச அரசிடமிருந்து ஏராளமான விருதுகளைப் பெற்றுள்ளார். *சோனமதி* என்பது இவரது மிகவும் பிரபலமான புதினமாகும். இந்தி இலக்கியத்தில் இவர் ஆற்றிய பங்களிப்புக்காக இவருக்கு 2001இல் மகாபண்டிட் ராகுல் சாங்கிருத்யாயன் விருதும், 2006இல் உத்தரப் பிரதேசத்தின் மதிப்புமிக்க யஷ் பாரதி சம்மன் விருதும் வழங்கப்பட்டது.  இவருக்கு மகாத்மா காந்தி சம்மன் விருதினையும் உத்தரப் பிரதேச அரசு வழங்கியுள்ளது. ராய்க்கு வாரணாசியின் ஜகத்குரு ராமானந்தாச்சார்யா விருது  2012 சனவர் 14 அன்று  வழங்கப்பட்டது.

## இறப்பு
நீண்ட நோய்க்குப் பிறகு, ராய் 2016 நவம்பர் 22 அன்று இறந்தார்.

## மேற்கோள்கள்

## குறிப்புகள்
* Amaresh Datta, Mohan Lal, *Encyclopaedia of Indian Literature : Navaratri-Sarvasena*, சாகித்திய அகாதமி, 1991.

பகுப்பு:இந்தி எழுத்தாளர்கள்
பகுப்பு:2016 இறப்புகள்
பகுப்பு:1924 பிறப்புகள்
அட்லூரி சிறீமன் நாராயணா

**அட்லூரி சிறீமன் நாராயணா** *(Atluri Sriman Narayana)* ஓர் இந்திய பல் அறுவை சிகிச்சை நிபுணராவார். ஐதராபாத் அரசு பல் மருத்துவக் கல்லூரியில் பல் அறுவை சிகிச்சை பேராசிரியராகவும் ஆந்திர மாநில சுகாதார சேவை அமைப்பின் முன்னாள் மாநில ஒருங்கிணைப்பாளராகவும் இருந்தார்.. 1974ஆம் ஆண்டு முதல் ஆந்திராவில் உள்ள கிராமங்கள் முழுவதும் இவர் இலவச பல் சிகிச்சை முகாம்கள் நடத்தி புகழ் பெற்றார்.. சாய் வாய்வழி சுகாதார அடித்தளம் என்ற ஓர் அமைப்பை இவர் நிறுவினார். இதன் கீழ் இவர் மாநிலத்தின் பல்வேறு கிராமப்புறங்களுக்கு வாராந்திர பயணங்களை மேற்கொண்டு, மருத்துவ முகாம்களை நடத்தினார். கிராமப்புற மக்களுக்கு வாய்வழி சுகாதாரம் குறித்து கல்வி கற்பிக்கும் பள்ளிகளில் விரிவுரைகளை வழங்குகிறார். இவரது முயற்சிகள் 20,000 பள்ளிகளில் கல்வி கற்கும் 1.5 மில்லியன் குழந்தைகளை எட்டியதாகக் கூறப்படுகிறது..

## விருதுகள்
இந்தியாவில் மருத்துவ துறையினருக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் 1989ஆம் ஆண்டு நாராயணாவுக்கு வழங்கிச் சிறப்பித்தது. ஆந்திரப் பிரதேச அரசு இவருக்கு 1999ஆம் ஆண்டு விசிசுட்ட புராசுகார் விருதை வழங்கியது. மருத்துவர் பைடி இலட்சுமையா அறக்கட்டளை வழங்கும் மருத்துவர் பைடி லட்சுமய புராசுகார் விருது, 2009ஆம் ஆண்டில் தானா சிறப்பு விருது, 2010ஆம் ஆண்டில் பேம்டெண்டு அமைப்பு வழங்கும் வாழ்நாள் சாதனையாளர் விருது போன்ற விருதுகள் பலவற்றையும் நாராயணா பெற்றுள்ளார். 2002ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது..

## தனிப்பட்ட வாழ்க்கை
நாராயணர் இந்தியாவின் ஐதராபாத்தில் வாழ்ந்த சிறீ இராமலட்சுமியை மணந்தார். இவரது மூத்த மகன் சாய்ராம் அட்லூரி சிடெம்கியூர் Stemcures மருத்துவ அமைப்பின் தலைமை நிர்வாக அதிகாரியாக உள்ளார். சின்சினாட்டி நகரத்தில் வலி நிவாரண மருத்துவராக பணிபுரிகிறார். இளைய மகன் மோகன் அட்லூரி ஐதராபாத்தில் பயிற்சி பெற்ற ஒரு முகத்தாடை அறுவை சிகிச்சை நிபுணர் ஆவார். அட்லூரி சிறீமன் நாராயணாவுக்கு திரிசா அட்லூரி, தேயா அட்லூரி, நீல்சாய் அட்லூரி   என்ற மூன்று பேரக்குழந்தைகள் உள்ளனர்.

## மேற்கோள்கள்

பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:பல் மருத்துவர்கள்
குல்பிரீத் யாதவ்

**குல்பிரீத் யாதவ் (Kulpreet Yadav)**  புனைகதைகளில் ஒரு இந்திய எழுத்தாளர்  (திரில்லர் வகை) ஆவார். *தி கேர்ள் ஹூ லவ்ட் எ பைரேட்* மற்றும் *தி கேர்ள் ஹூ லவ்ட் எ ஸ்பை* உள்ளிட்ட ஒன்பது புத்தகங்களை எழுதியவர். கடல் திருட்டு மற்றும் கடத்தலை அடிப்படையாகக் கொண்ட இந்தியாவின் முதல் த்ரில்லர்  *கேர்ள் ஹூ லவ்ட் எ பைரேட்* ஆகும்

## சுயசரிதை
குல்பிரீத் சென்னையில் பிறந்தார். புனேவின் நவ்ரோஸ்ஜி வாடியா கல்லூரியில் அறிவியல் பட்டப்படிப்பை முடித்தார். 2004ஆம் ஆண்டில் நொய்டாவின் அமிட்டி பல்கலைக்கழகத்தில் இதழியல் மற்றும் வெகுசனதொடர்பில் முதுகலை பட்டப்படிப்பை முடித்தார்.

கடற்படை அலுவலர் அகாதமியில் சேர்ந்து இருபதாண்டுகள் பணியாற்றினார். 2007ஆம் ஆண்டில் தொழில் மற்றும் தேசத்திற்கான அர்ப்பணிப்புக்கான கடற்படைத் தலைவரின் பாராட்டு இவருக்கு வழங்கப்பட்டது. இவர் 2014இல் இந்திய கடலோர காவல்படையிலிருந்து விருப்ப ஓய்வு பெற்றார்.

குல்பிரீத் தனது மனைவி சீமா மற்றும் மகள்கள் லியா மற்றும் ஜீனியுடன் தில்லியில் வசிக்கிறார்.

## புத்தக விவரம்
* The Bet (Frog Books, 2006)
* A Waiting Wave (Pustak Mahal, 2011)
* India Unlimited—Stories from a Nation Caught Between Hype & Hope (Lifi publications, 2013)
* Catching the Departed (Tara books, 2014)
* The Girl Who Loved a Pirate, Andy Karan #2 (Rumour Books, 2015)
* The Girl Who Loved a Spy, Andy Karan #1 (Rumour Books, 2016)
* Murder in Paharganj (Bloomsbury, 2017)
*In Love With Simran (Srishti Publications)
*The Last Love Letter ( Rupa Publications, 2019)
*Queens Of Crime - Co-authored along with Sushant Singh (Penguin India, 2019)

## குறிப்புகள்

## வெளி இணைப்புகள்
* Official website

பகுப்பு:இந்திய ஆங்கில எழுத்தாளர்கள்
பகுப்பு:1968 பிறப்புகள்
பகுப்பு:வாழும் மக்கள்
கோவிலாம்பாக்கம்

**கோவிலாம்பாக்கம்** (**Kovilambakkam**) இந்தியாவின் தமிழ்நாட்டின் சென்னை மாவட்டம், சோழிங்கநல்லூர் வட்டத்தில் அமைந்த பகுதியாகும். இது சென்னை மாநகராட்சியின் பகுதியாகும்.

## வரலாறு
முன்னர் இது காஞ்சிபுரம் மாவட்டத்தின் சோழிங்கநல்லூர் வட்டத்தில், தாமஸ் மலை ஊராட்சி ஒன்றியத்தில் ஒரு கிராம ஊராட்சியாக இருந்தது. 2011-இல்  சோழிங்கநல்லூர் வட்டம் சென்னை மாநகராட்சியுடன்  இணைக்கப்பட்டபோது, அவ்வட்டத்தின் பகுதிகள் அனைத்தும் சென்னை மாவட்டத்துடன் இணைக்கப்பட்டது.

## மேற்கோள்கள்

பகுப்பு:சென்னை மாவட்டம்
பகுப்பு:சென்னை சுற்றுப் பகுதிகள்
கே. கே. அகர்வால்

**கே. கே. அகர்வால்** *(K. K. Aggarwal)* என்பவர் ஓர்  இந்திய மருத்துவர் மற்றும் இருதயநோய் நிபுணராவார். கிருசன் குமார் அகர்வால் என்ற பெயராலும் இவர் அறியப்பட்டுகிறார். ஆசியா மற்றும் ஓசியானியா மருத்துவ சங்கங்கள் கூட்டமைப்பின்  தலைவராக இவர் உள்ளார். இந்திய இருதய பாதுகாப்பு கழகத்தின் தலைவராகவும்,  இந்திய மருத்துவ கழகத்தின்  தேசிய தலைவராகவும் பொறுப்பில் இருத்தார். 2010 ஆம் ஆண்டில்  மருத்துவ சேவைகளை பாராட்டும் விதமாக இந்திய அரசின்  நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது

## வாழ்க்கை
அகர்வால் நாக்பூர் பல்கலைக்கழகத்தில் 1979 ஆம் ஆண்டு இளநிலை மருத்துவ பட்டமும் இதே பல்கலைக்கழகத்தில் 1983 ஆம் ஆண்டு முதுநிலை மருத்துவப் பட்டத்தையும் பெற்றார். இந்தியாவின் தலைநகரான புது தில்லியில் அமைந்துள்ள மூல்சந்து மெட்சிட்டி மருத்துவமனையில்  மூத்த மருத்துவ ஆலோசகராக 2017 ஆம் ஆண்டு வரை பணியாற்றினார்.

அல்லோவேதா என்ற நூல் உட்பட சுகாதரம் தொடர்பான நூல்கள் பலவற்றை கே.கே அகர்வால் வெளியிட்டுள்ளார். எதிரொலி இதயத்துடிப்பு வரைவி பாடப் புத்தகத்தில் 6 அத்தியாயங்களை இவர் எழுதியுள்ளார். தேசிய மற்றும் பன்னாட்டு இதழ்களில் ஆயிரக்கணக்கான மருத்துவக் கட்டுரைகளையும் இவர் எழுதியுள்ளார். மாரடைப்பு நோய்க்கு சிகிச்சையாக இரத்த நாள அடைப்பு  சிகிச்சை முறையை  கைகொண்ட இந்திய முன்னோடிகளில் ஒருவராக இவர் கருதப்படுகிறார். இந்தியாவில் வண்ண டாப்ளர் எதிரொலி இதயத்துடிப்பு வரைவி நுட்பத்தையும் இவரே அறிமுகப்படுத்தினார். இந்தியாவில் மருத்துவ பிரிவுக்காக  வழங்கப்படும் மிக உயர்ந்த விருதான பிதான் சந்திரா ராய் விருதை  2005 ஆம் ஆண்டு இந்திய மருத்துவக் கழகம் கே.கே. அகர்வாலுக்கு  வழங்கியது. விசுவ இந்தி சம்மன் விருது, தேசிய அறிவியல் தொடர்பு விருது, இந்திய வணிகம் மற்றும் தொழிற்சாலை கூட்டமைப்பு சார்பாக வழங்கப்படும் உடல் நலம் காக்கும் மருத்துவர் என்ற விருது, டாக்டர் டி எசு முங்கேகர் தேசிய ஐ.எம்.ஏ. விருது  மற்றும் ராசீவ் காந்தி சிறப்பு விருது போன்ற பல்வேறு விருதுகளைப் இவர் பெற்றுள்ளார். 2010  ஆம் ஆண்டு இந்திய அரசின்  நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது.
 
இந்திய மருத்துவ சங்கத்தின் தேசியத் தலைவராகவும் கே.கே இருந்துள்ளார். பன்னாட்டு  குழந்தை மருத்துவ அறிவியல்  இதழின் முதன்மை பதிப்பாளர் பொறுப்பிலும் இவர் இருந்துள்ளார்.

## மேற்கோள்கள்

## புற இணைப்புகள்
* 
 
.

.

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
ராம்பன்

**ராம்பன்** (**Ramban**) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ராம்பன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இந்நகரம் பிர் பாஞ்சால் மலைத்தொடரில் அமைந்த ஒரு மலைவாழிடம் ஆகும். செனாப் சமவெளியில், தேசிய நெடுஞ்சாலை 1எ (இந்தியா)-இல் உள்ள ராம்பன் நகரத்தில் செனாப் ஆறு பாய்கிறது. இது கடல் மட்டத்திலிருந்து  73792 அடி உயரத்தில் உள்ளது. இது ஜம்முவிலிருந்து வடக்கே  150 கி.மீ. தொலைவிலும்; சிறீநகரிலிருந்து 150 கி.மீ. தெற்கிலும் உள்ளது.  
## மக்கள்தொகை பரம்பல்
7 வார்டுகளும், 729 வீடுகளும் கொண்ட ராம்பன் நகராட்சியின் 2011-ஆம் ஆண்டின் கணக்கெடுப்பின் ப்டி, மொத்த மக்கள்தொகை 3,596 ஆகும். அதில் ஆண்கள் 1873 மற்றும் பெண்கள் 1723 ஆகவுள்ளனர். சராசரி எழுத்தறிவு 82.23% ஆகும். மக்கள்தொகையில் இந்துக்கள் 56.70%, முஸ்லீம்கள் 41.46% மற்றவர்கள் 1.84% ஆகவுள்ளனர். 
## இதனையும் காண்க
* ஜவகர் குகை
*பனிஹால்-காசிகுண்ட் சுரங்கச்சாலை
*செனானி-நஷ்ரி சுரங்கச்சாலை
* பீர் பாஞ்சால் சுரங்க இருப்புப்பாதை
* தேசிய நெடுஞ்சாலை 1எ (இந்தியா)
* ஜம்மு-பாரமுல்லா இருப்புப் பாதை
## மேற்கோள்கள்


பகுப்பு:இராம்பன் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
தன்சானியா வங்கி

[வலது|thumb| [தாருசலாம்|டார் எஸ் சலாம், கிவுகோனியில் உள்ள த தான்சானியா வங்கியின் தலைமையகம் ]]
**தான்சானியா வங்கி** ( Swahili    ) என்பது தான்சானிய ஐக்கிய குடியரசின் மத்திய வங்கியாகும். தான்சானிய ஷில்லிங் என்ற தேசிய நாணயத்தை வெளியிடுவதற்கு இது பொறுப்பு. 

. 

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்  
* பாங்க் ஆப் தான்சானியா சட்டம் 1995  
பகுப்பு:Coordinates not on Wikidata
அரசு யோகா மற்றும் இயற்கை மருத்துவ கல்லூரி

**அரசு யோகா மற்றும் இயற்கை மருத்துவ கல்லூரி** (*Government Yoga and Naturopathy Medical College and Hospital*) என்ற கல்வி நிறுவனம் இந்தியாவின் தமிழ்நாடு மாநிலத்திலுள்ள அரும்பாக்கம் பகுதியில் அமைந்துள்ளது.

இங்கு பயின்ற மருத்துவர்கள் யோகா மற்றும் இயற்கை மருத்துவர்கள் என்று அழைக்கப்படுகின்றனர். இது ஐந்தரை ஆண்டு படிக்கும் பட்டைய படிப்பாகும்.

## வரலாறு
இந்த நிறுவனம் 2000ஆம் ஆண்டு நிறுவப்பட்டது. ஆரம்பத்தில் ஒரு வருட படிப்பு உட்பட இயற்கை மருத்துவம் மற்றும் யோகாவில் மருத்துவ பட்டப்படிப்பை வழங்கி வருகிறது.

## மேற்கோள்கள்

பகுப்பு:கல்வி நிறுவனங்கள்
பகுப்பு:மருத்துவக் கல்லூரிகள்
குப்வாரா

**குப்வாரா** (**Kupwara**) இந்தியாவின் ஜம்மு காஷ்மீர் (ஒன்றியப் பகுதி)யின் வடக்கு காஷ்மீர் பள்ளத்தாக்கில் உள்ள குப்வாரா மாவட்டத்தின் நிர்வாகத் தலைமையிடமும், நகராட்சியும் ஆகும். குப்வாரா நகரம் கடல்மட்டத்திலிருந்து 1,577 மீட்டர் உயரத்தில் பிர் பாஞ்சால் மலைத்தொடரில் உள்ள்து.

## மக்கள்தொகை பரம்பல்
13 வார்டுகளும், 1,934 வீடுகளும் கொண்ட குப்வாரா நகராட்சியின் 2011-ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 21,771  ஆகும். அதில் ஆண்கள் 15,120 மற்றும் பெண்கள் 6,651 உள்ளனர்.  6 வயதிற்குட்பட்ட குழந்தைகள் 2093 ஆகவுள்ளனர். சராசரி எழுத்தறிவு 86.64% ஆகவுள்ளது. மக்கள்தொகையில் இசுலாமியர் 84.65%, இந்துக்கள் 12.80%, சீக்கியர்கள் 1.57% மற்றவர்கள்  0.98% ஆக உள்ளனர்.

## போக்குவரத்து

### சாலைப் போக்குவரத்து
தேசிய நெடுஞ்சாலை எண் 701 குப்வாரா நகரம் வழியாக சோப்பூர் நகரத்துடன் இணைக்கிறது. 

## தட்பவெப்பம்

## மேற்கோள்கள்

பகுப்பு:குப்வாரா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பந்திபோரா

**பந்திபோரா** (**Bandipore**) () or **Bandipora**) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள காஷ்மீர் பள்ளத்தாக்கில் அமைந்த பந்திபோரா மாவட்டத்தின் நிர்வாகத் தலைமையிடமும், நகராட்சியும் ஆகும். பந்திபோரா நகரம் உளர் ஏரியின் வடக்கு கரையில் அமைந்துள்ளது.  பந்திபோரா நகரத்தின் முப்புறங்களிலும் மலைகளாள் சூழப்பட்டுள்ளது.

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 17 வார்டுகளும், 5,584 வீடுகளும் கொண்ட பந்திபோரா நகராட்சியின் மொத்த மக்கள்தொகை 37,081 ஆகும். அதில் ஆண்கள் 20,176 மற்றும் பெண்கள்  16,905 ஆகவுள்ளனர். 6 வயதிற்குட்பட்ட குழந்தைகள் 4245 (11.45%) உள்ளனர். பாலின விகிதம் 1000 ஆண்களுக்கு 838 பெண்கள் வீதம் உள்ளனர். சராசரி எழுத்தறிவு 75.13% ஆகவுள்ளது. மக்கள்தொகையில் இசுலாமியர் 95.04%, இந்துக்கள் 4.57% மற்றவர்கள் 0.39% ஆகவுள்ளனர்.

## மேற்கோள்கள்

## வெளி இணைப்புகள்

பகுப்பு:பந்திபோரா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பிரேவ் உலாவி

**பிரேவ்** (Brave) என்பது  கட்டற்ற, திறமூல உலாவிகளில் ஒன்றாகும். இதனை பிரேவ் மென்பொருளகம் (Brave Software, Inc.) தயாரித்துள்ளது. இந்த உலாவிக்கு அடிப்படையாக குரோமியம் உலாவி திகழ்கிறது. தனிநபர் உரிமையை மிக அதிகமாகக் காக்கும் உலாவிகளில் தலையானது. அதாவது விளம்பரங்களை அனுமதிக்காத, நீங்கள் உலாவும் வலைப்பக்கங்களை மறைமுகாமாகக் கூட குறிப்பெடுக்காத உலாவியாகும். மேலும், உலாவும் இணையப்பக்கப் பங்களிப்பாளர்களுக்கு,  ஆல்ட்காயின்களை அனுப்பும் திறன் கொண்டது. 2019 ஆம் ஆண்டு, மைக்ரோசாப்ட் விண்டோசு, மேக் இயக்குதளம், லினக்சு, ஆண்ட்ராய்டு இயங்குதளம், ஐஓஎஸ் ஆகியவைகளுக்கு இதன் பதிப்பு வெளியிடப்பட்டுள்ளது. தற்போதுள்ள பதிப்பின் சிறப்பியல்பாக இயல்புநிலை வலை தேடு பொறி , டக்டக்கோ (தேடுபொறி) என்பதைக் கூறலாம். லினக்சு வகை இயக்குதளங்களில் நிறுவிக் கொள்ளவும் விரிவானக் குறிப்புகள் தரப்பட்டுள்ளன.

## மேற்கோள்கள்

## புற இணைப்புகள்
* 'கணியம்' என்ற கட்டற்ற இணைய இதழில், ச. குப்பன் எழுதிய கட்டுரையில் மேலதிக விவரங்களை அறிக.

பகுப்பு:உலாவிகள்
பகுப்பு:கட்டற்ற மற்றும் திறமூல மென்பொருள்கள்
2020 பிரேசிலில் கொரோனாவைரசுத் தொற்று

2019-20 கோரோனா தொற்று  நாட்டில் முதன் முதலாக தொற்றியது பிப்ரவரி 25ம் நாளில் இத்தாலியில் இருந்து சாவோ பாவுலோ நகருக்கு திரும்பிய 61 வயதான ஆண் ஒருவருக்கு கண்டறியப்பட்டது    அன்றிலிருந்து ஏப்ரல் 12, 2020 நிலவரப்படி, நாட்டில் 22,169 நோய் தொற்றுகள் உறுதி செய்யப்பட்டு 1,223 பேர் உயிரிழந்தனர்.  சமூக பரவல் மூலம் பல மாநிலங்களில் நோய் தொற்று பதிவாகியுள்ளது, மேலும் இந்த தொற்றுநோய் கூட்டாட்சி, மாநில மற்றும் உள்ளூர் அரசுகளிடமும் அரசியல், கல்வி மற்றும் பொருளாதார ரீதியில்  தாக்கத்தை ஏற்படுத்தியுள்ளது.

## காலவரிசை

### அறிவியல் ஆராய்ச்சி மற்றும் மதிப்பீடு
மார்ச் 19 அன்று, விஞ்ஞானிகள் கூற்றின் படி அரசின் தவறான கொள்கை மற்றும் நடவடிக்கைகளால் நாட்டில் 20 லட்சத்திற்கும் மேலான மக்கள் இந்நோய் தொற்றால் இறக்க நேரிடும் என எச்சரித்துள்ளனர்  

மார்ச் 20 அன்று, இத்தாலியைச் சேர்ந்த வல்லுநர்கள் பிரேசிலும் ஐரோப்பிய நாடுகளைபோன்ற அதே தவறை செய்வதாகவும் சமூக விலகளை முறையாக கடைபிடிக்கப்படவில்ல எனவும்  எச்சரிக்கின்றனர்.

### அரசின் கொள்கை
மார்ச் 10 அன்று, நாட்டின் அதிபர் ஜாயிர் பொல்சொனெரோ நோய் தொற்று நெருக்கடியை  ஊடகங்கள் உருவாக்கிய "கற்பனை" என்று விமர்சனம் செய்தார்.அதைத் தொடர்ந்து நாடு முழுவதிலும் இருந்து கடுமையான விமர்சனங்களை எதிர்கொண்டார். 
## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:பிரேசில்
காந்தர்பல்

**காந்தர்பல்** (**Ganderbal**) இந்தியாவின்  ஜம்மு காஷ்மீர் (ஒன்றியப் பகுதி)யில் உள்ள வடக்கு காஷ்மீர் பள்ளத்தாக்கில் அமைந்த காந்தர்பல் மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் கடல் மட்டத்திலிருந்து 1,619 மீட்டர் (5,312 அடி) உயரத்தில் இமயமலையில் உள்ளது. காந்தர்பல் மாவட்டத்தின் தெற்கில் சிறீநகர மாவட்டம், வடக்கில் பந்திபோரா மாவட்டம், வடகிழக்கில் கார்கில் மாவட்டம், தென்கிழக்கில் அனந்தநாக் மாவட்டம் மற்றும் தென்மேற்கில் பாரமுல்லா மாவட்டம் எல்லைகளாகக் கொண்டது.  
## மக்கள்தொகை பரம்பல்
2011-ஆம் மக்கள்தொகை கணக்கெடுப்பின் படி 19 வார்டுகளும், 3,989 வீடுகளும் கொண்ட காந்தர்பால் நகராட்சியின் மக்கள்தொகை  28,233 ஆகும். அதில் ஆண்கள் 15,045 மற்றும் பெண்கள் 13,188 உள்ளனர். ஆறு வயதிற்குட்பட்ட குழந்தைகள் 4993 ஆகவுள்ளனர். பாலின விகிதம் 1000 ஆண்களுக்கு 877 பெண்கள் வீதம் உள்ளனர். சராசரி எழுத்தறிவு 69.07% ஆகும். மக்கள்தொகை இசுலாமியர்கள் 98.21%, இந்துக்கள் 1.37% மற்றவர்கள் 0.42% ஆகவுள்ளனர்.  

## மேற்கோள்கள்

*
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
கர்தேகர் மஞ்சப்பா

**கர்தேகர் மஞ்சப்பா (Hardekar Manjappa)** (1886-1947) இவர் ஓர் கன்னட அரசியல் சிந்தனையாளரும், சமூக சீர்திருத்தவாதியும், எழுத்தாளரும் மற்றும் பத்திரிகையாளரும் ஆவார்.    

## ஆரம்பகால வாழ்க்கை மற்றும் கல்வி
மஞ்சப்பா வட கன்னட மாவட்டக் கிராமமான பனவாசியில் ஒரு ஏழைக் குடும்பத்தில் பிறந்தார். இவர் அருகிலுள்ள சிர்சி நகரில் படித்தார். மேலும் 1903இல் முல்கி (தற்போதைய ஆரம்பக் கல்வி) இறுதித் தேர்வில் தேர்ச்சி பெற்றார்.  பின்னர் மாதத்திற்கு ஏழு ரூபாய் சம்பளத்தில் ஒரு ஆசிரியராக தனது வாழ்க்கையைத் தொடங்கினார். 

## இயக்கம்
மஞ்சப்பாவும் இவரது சகோதரரும் சுதேசி இயக்கத்தில் ஈடுபட்டனர். இச்சகோதரர்கள் மராத்தியை அறிந்திருந்தனர். எனவே 1906 செப்டம்பர் 2 ஆம் தேதி 10,000க்கும் மேற்பட்ட சந்தாதாரர்கள் கொண்ட தனுர்தரி என்ற பத்திரிகையைத் தொடங்கினர். இவர் படிப்படியாக சீர்திருத்தவாதி பசவண்ணாவின் போதனைகளில் ஈர்க்கப்பட்டார். பசவரின் போதனைகளில் சாதிவாதத்தை நீக்குதல் மற்றும் அதனுடன் தொடர்புடைய எண்ணற்ற தீமைகள் மற்றும் மூடநம்பிக்கைகள் ஆகியவை அடங்கும். பசவரின் போதனைகளை வெளிக்கொணர மஞ்சப்பா பல சிறு புத்தகங்களை எழுதினார். மேலும் அவரைப் பின்பற்றுபவர்களிடையே ஒற்றுமையை ஊக்குவிக்க முயன்றார். 1913ஆம் ஆண்டில், இவர் பசவ ஜெயந்தியை பொதுமக்களிடையே கொண்டாடத் தொடங்கினார். 

மஞ்சப்பா 1927 இல் அல்மட்டியில் ஒரு ஆசிரமப் பள்ளியைத் திறந்தார். காந்திஜியின் ஆக்கபூர்வமான பணிகள் குறித்த விழிப்புணர்வை ஏற்படுத்த இவர் வடக்கு கர்நாடக கிராமங்களுக்குச் சென்றார். பசவண்ணா மற்றும் காந்தியின் போதனைகளுக்கு இடையில் பல ஒற்றுமைகள் இருப்பதை இவர் உணர்ந்தார். மஞ்சப்பா இந்த போதனைகளை பொது உரைகளில் எளிதில் புரிந்துகொள்ளக்கூடிய மொழியில் வெளிப்படுத்துவதில் திறமையானவர். 

## பின்னர் வேலை
சத்தியாக்கிரகம், தேசபக்தி, தேசியவாதம் போன்ற தலைப்புகளில் மஞ்சப்பா ஆயிரத்துக்கும் மேற்பட்ட சொற்பொழிவுகளை நிகழ்த்தினார். 1924ஆம் ஆண்டில் தனது அணியின் 'பசவேசுவரா சேவா தலம்' உதவியுடன் பெல்காமில் காங்கிரசு கட்சி கூட்டத்தை ஏற்பாடு செய்தார். அமர்வில் ஒரு முக்கிய பாத்திரத்தை வகித்த இவர் காந்திக்கு பசவண்ணா பற்றிய புத்தகத்தை வழங்கினார். 

மஞ்சப்பா ஒரு சுதந்திர போராட்ட வீரர், இவர் " கர்நாடகாவின் காந்தி" என்று பிரபலமாக அறியப்பட்டார்.   இவர் சுயசரிதை உட்பட 40க்கும் மேற்பட்ட புத்தகங்களை எழுதியுள்ளார்.
1947 சனவரி 3 அன்று மஞ்சப்பா இறந்தார்.  

## குறிப்புகள்

பகுப்பு:1947 இறப்புகள்
பகுப்பு:1886 பிறப்புகள்